
Ministru kabineta noteikumi Nr. 213
Rīgā 2026. gada 21. aprīlī (prot. Nr. 22 17. §)
Grozījums Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta otro daļu
· Izdarīt Ministru kabineta 2022. gada 20. septembra noteikumos Nr. 582 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" pirmās kārtas "Valsts un pašvaldību ēku vides pieejamības nodrošināšanas pasākumi" īstenošanas noteikumi" (Latvijas Vēstnesis, 2022, 185., 200A. nr.; 2023, 131., 227. nr.; 2024, 52., 89., 168., 202. nr.; 2025, 20., 78. nr.; 2026, 15. nr.) šādu grozījumu:
· 1. Izteikt 11. punktu šādā redakcijā:
· "11. Pasākuma Atveseļošanas fonda finansējums ir 8 593 489 euro. Papildu finansējumu veido valsts budžeta finansējums pievienotās vērtības nodokļa segšanai – indikatīvi 252 765 euro, kā arī pašvaldības finansējums vai privātais finansējums pievienotās vērtības nodokļa segšanai vai projekta atbalstāmo darbību īstenošanai, ja projekta izmaksas pārsniedz tam pieejamo Atveseļošanas fonda finansējumu un valsts budžeta finansējumu pievienotās vērtības nodokļa segšanai, bet tās ir tieši saistītas ar šo noteikumu 7.3. apakšpunktā minēto atskaites punktu sasniegšanu, atbilst šo noteikumu 14. punktā minētajām atbalstāmajām darbībām un šo noteikumu 15. punktā minētajām attiecināmo izmaksu pozīcijām."

